CELEX: 
Language: et
Date: 2019-03-14 00:00:00
Title: KOMISJONI DELEGEERITUD MÄÄRUS (EL) …/…, millega täiendatakse Euroopa Parlamendi ja nõukogu määrust (EL) nr 305/2011 seoses toimivusklasside kehtestamisega väliruloode ja markiiside vastupanule tuulekoormuse suhtes

SELETUSKIRI
            
            
               1.DELEGEERITUD ÕIGUSAKTI TAUST
            
            
               Euroopa Parlamendi ja nõukogu 9. märtsi 2011. aasta määruses (EL) nr 305/2011 (millega sätestatakse ehitustoodete ühtlustatud turustustingimused ning tunnistatakse kehtetuks nõukogu direktiiv 89/106/EMÜ)
                  1
                tunnustatakse ehitustoodete põhiomaduste toimivusklasside kehtestamiseks peamiselt kahte alternatiivi. Artikli 27 lõike 1 ja artikli 60 punkti f kohaselt saab seda teha komisjoni delegeeritud õigusaktide kaudu ning artikli 27 lõikes 2 lubatakse selleks kasutada harmoneeritud standardeid, lähtudes läbivaadatud volitusest. Artikli 27 lõike 2 esimese lõigu kohaselt kasutavad Euroopa standardiorganisatsioonid kõnealuseid klasse harmoneeritud standardites, kui komisjon on need klassid kehtestanud.
            
            
               Määruse (EL) nr 305/2011 artikli 2 punktis 7 esitatud määratluse kohaselt tähendab mõiste „klass“ ehitustoodete toimivustasemete vahemikku, mis on piiritletud väikseima ja suurima väärtusega. Määruses (EL) nr 305/2011 märgitud klassid tähistavad seega alati toote kindlaks määratud toimivuse konkreetset vahemikku.
            
            
               Lisaks sellele ei ole määruses (EL) nr 305/2011 erinevalt sellele eelnenud nõukogu direktiivist 89/106/EMÜ eristatud erinevat liiki klasse lähtuvalt nende päritolust. Komisjoni kehtestatud toimivusklasse ja Euroopa standardiorganisatsioonide kehtestatud toimivusklasse tunnustatakse ja järgitakse seega üpris sarnasel viisil. 
            
            
               Lisaks sellele peaks toimivuse klassifikatsiooni määratlus olema avatud, mis võimaldaks kaasata kõnealuse standardiga reguleeritud toodete konkreetse põhiomaduse kõik võimalikud toimivustasemed. Vastasel juhul määrataks samal ajal kindlaks kõnealuse toimivuse piirmäär.
            
            
               Euroopa tootestandard EN 13561, mis käsitleb väliruloosid ja markiise ning nõudeid nende toimivusele, sealhulgas ohutusele, võeti Euroopa Standardikomitees algselt vastu 2004. aastal ja seda muudeti 2008. aastal. Standard sisaldab sellega hõlmatud toodete toimivuse klassifikatsiooni, ennekõike mis puudutab põhiomaduste hulka kuuluvat vastupanu tuulekoormusele, millele on kehtestatud neli toimivusklassi.
            
            
               Olemasoleva teabe kohaselt ei piisa kehtivatest klassidest kõigi praeguste toodete jaoks, kuna pärast nende kehtestamist on kõnealuses valdkonnas välja töötatud uusi tooteid, mis on tuulekoormusele endisest vastupidavamad. Samuti võib olemasolevate klasside kasutamine teatud juhtudel tingida ohutusprobleeme, mis on seotud toodete kinnitustega. Seetõttu tuleks kõnealuse toimivuse klassifikatsiooni laiendada, tehes samas vahet erinevate standardiga EN 13561 hõlmatud toodete alamklasside vahel: tänu kinnitussüsteemide vastupidavusele oleks liigendmarkiiside puhul asjakohane kehtestada ainult kolm klassi ning võrreldes olemasoleva nelja klassiga tuleks kolm lisaklassi kehtestada ainult selliste väliruloode puhul, mille kangas liigub külgjuhikutes, ja pergolate puhul.
            
            
               Selle eesmärgi saavutamiseks tuleb Euroopa Standardikomitee poolt 2016. aasta märtsis avaldatud standardis EN 13561 esitatud põhiomaduste hulka kuuluvale tuulekoormusele vastupanu klassifikatsioonile lisada veel kolm klassi ja teha seoses klasside kasutamisega vahet kõnealuse standardiga hõlmatud toodete alamklassidel, ennekõike mis puudutab liigendtugedega markiise, selliseid väliruloosid, mille kangas liigub külgjuhikutes, ja pergolaid. Muud liiki markiiside, vertikaalsete markiiside, ruloosarnaste markiiside (markisolette) ja putukavõrkude puhul olemasolev klassifikatsioon standardi EN 13561 uue versiooniga ei muutu.
            
            
               Selleks, et Euroopa standardiorganisatsioonid saaksid kõnealused uued klassifikatsioonid harmoneeritud standardis ise kasutusele võtta, oleks määruse (EL) nr 305/2011 kohaselt vaja anda uus läbivaadatud volitus; kuna seda ei tehtud ja kuna see oleks aeganõudvam, peetakse otstarbekamaks kasutada käesolevat delegeeritud määrust.
            
            
               Ei peetud otstarbekaks lisada delegeeritud määruse kohaldamisalasse muid standardis EN 13561 sisalduvaid toimivuse klassifikatsioone, kuna vastavalt määrusele (EL) nr 305/2011 peetakse sellistes harmoneeritud standardites sisalduvaid klassifikatsioone, mille viide on avaldatud Euroopa Liidu Teatajas, vastavalt direktiivile 89/106/EMÜ kohaldatavaks määruse (EL) nr 305/2011 alusel, ilma et selleks oleks vaja võtta täiendavaid meetmeid.
            
            
               2.ÕIGUSAKTI VASTUVÕTMISELE EELNENUD KONSULTEERIMINE
            
            
               Ehitustoodete nõuanderühm arutas delegeeritud määruse eelnõud oma 14. juuni 2016. aasta koosolekul ning see esitati ekspertidele kirjalikuks konsultatsiooniks ajavahemikul 31. mai kuni 28. juuni 2016. Enne seda anti kõigile liikmesriikidele võimalus nimetada eksperte konsulteerimises osalemiseks. Lisaks ekspertidele konsulteeriti ka teiste väliste sidusrühmadega. Nõuanderühmas arutlusel olnud ja kirjaliku konsulteerimisega seotud dokumendid saadeti üheaegselt Euroopa Parlamendile ja nõukogule, nagu on ette nähtud delegeeritud õigusakte käsitlevas ühises seisukohas. Kõigi eelnevate konsultatsioonide käigus esitatud märkusi ja hiljem komisjonile laekunud tagasisidet võeti arvesse eelnõu lõpliku versiooni koostamisel, mis esitati talitustevaheliseks konsulteerimiseks.
            
            
               See avaldati üldsuse tagasiside saamiseks parema õigusloome portaalis 31. oktoobrist 2018 kuni 28. novembrini 2018 ja sellest teavitati WTOd 7. novembrist 2018 kuni 6. jaanuarini 2019; tagasiside saadi kahelt sidusrühmalt. Üks neist kommenteeris tehnilist probleemi, mida tuleb käsitleda seoses standardimistaotlusega ja mis ei ole seega delegeeritud õigusakti seisukohast oluline. Teise sidusrühma kommentaaris leiti, et 3. klassile ei tohiks kehtestada ülempiiri, mida aga ei tehta, kui lugeda nimetatud klassi koostoimes järgneva 4. klassiga, ja seega ei olnud ka see kommentaar asjakohane.
            
            
               3.DELEGEERITUD ÕIGUSAKTI ÕIGUSLIK KÜLG
            
            
               Vastavalt määruse (EL) nr 305/2011 artiklile 27 võib kehtestada toimivusklassid seoses ehitustoodete põhiomadustega. Artikli 27 lõike 1 ja artikli 60 punkti f kohaselt saab seda teha komisjoni delegeeritud õigusaktide kaudu. Artikli 27 lõike 2 esimese lõigu kohaselt kasutavad Euroopa standardiorganisatsioonid kõnealuseid klasse harmoneeritud standardites, kui komisjon on need klassid kehtestanud.
            
            
               Määruse (EL) nr 305/2011 artikli 2 punkti 7 kohaselt tähendab mõiste „klass“ ehitustoodete toimivustasemete vahemikku, mis on piiritletud väikseima ja suurima väärtusega. Määruses (EL) nr 305/2011 ei eristata erinevat liiki klasse. Komisjoni kehtestatud toimivusklasse ja Euroopa standardiorganisatsioonide kehtestatud toimivusklasse tunnustatakse ja järgitakse seega üpris sarnasel viisil.
            
            
               Kuna määruse (EL) nr 305/2011 kohaselt oleks selleks, et Euroopa standardiorganisatsioonid saaksid ise võtta harmoneeritud standardis kasutusele uue toimivuse klassifikatsiooni, vaja anda uus läbivaadatud volitus, mida ei ole tehtud, peetakse otstarbekamaks kasutada käesolevat delegeeritud määrust.
            
            
               Nimetatud põhjustel tuleks võtta vastu delegeeritud määrus, et kehtestada väliruloode ja markiiside uued toimivusklassid Euroopa standardi EN 13561 alusel.
            
         
         
            
               Delegeeritud määrus vastab proportsionaalsuse põhimõttele. See leevendab teatavaid probleeme, mille on põhjustanud määruse (EL) nr 305/2011 mõju ehitustoodete toimivuse klassifitseerimissüsteemide loomisele, ning seetõttu on see kasulik kogu Euroopa ehitustööstusele.
            
            
               KOMISJONI DELEGEERITUD MÄÄRUS (EL) …/…,
            
            
               14.3.2019,
            
            
               millega täiendatakse Euroopa Parlamendi ja nõukogu määrust (EL) nr 305/2011 seoses toimivusklasside kehtestamisega väliruloode ja markiiside vastupanule tuulekoormuse suhtes
            
            
               (EMPs kohaldatav tekst)
            
            
               EUROOPA KOMISJON,
            
            
               võttes arvesse Euroopa Liidu toimimise lepingut,
            
            
               võttes arvesse Euroopa Parlamendi ja nõukogu 9. märtsi 2011. aasta määrust (EL) nr 305/2011, millega sätestatakse ehitustoodete ühtlustatud turustustingimused ning tunnistatakse kehtetuks nõukogu direktiiv 89/106/EMÜ,
                  2
                eriti selle artikli 27 lõiget 1,
            
            
               ning arvestades järgmist:
            
            
               (1)Euroopa standard EN 13561, mis käsitleb väliruloosid ja markiise, võeti Euroopa Standardikomitees algselt vastu 2004. aastal ja seda muudeti 2008. aastal. Selles on sätestatud neli väliruloode ja markiiside toimivusklassi, ennekõike mis puudutab nimetatud toodete vastupanu tuulekoormusele.
            
            
               (2)Standardiga EN 13561 kehtestatud klassid ei ole praegu turul olemasolevate toodete jaoks piisavad. Kõige uuemate toodete vastupanu tuulekoormusele on suurem kui varasemate toodete puhul. Olemasolevate klasside kasutamine võib teatud juhtudel tingida ohutusprobleeme, mis on seotud toodete kinnitustega.
            
            
               (3)Seega tuleb standardis EN 13561 esitatud tuulekoormusele vastupanu klassifikatsioonile lisada veel kolm toimivusklassi. Samuti tuleb seoses klasside kasutamisega vahet teha kõnealuse standardiga hõlmatud toodete alamklassidel, ennekõike mis puudutab liigendtugedega markiise, selliseid väliruloosid, mille kangas liigub külgjuhikutes, ja pergolaid. 
            
            
               (4)Vastavalt määruse (EL) nr 305/2011 artiklile 27 võivad toimivusklassid seoses ehitustoodete põhiomadustega kehtestada kas komisjon või Euroopa standardiorganisatsioonid, lähtudes komisjoni poolt talle antud läbivaadatud volitusest. Kuna täiendavad toimivusklassid tuleb kehtestada võimalikult kiiresti, peaks uued toimivusklassid kehtestama komisjon. Kõnealuse määruse artikli 27 lõike 2 kohaselt tuleb kõnealuseid klasse kasutada ühtlustatud standardites,
            
            
               ON VASTU VÕTNUD KÄESOLEVA MÄÄRUSE:
            
            
               Artikkel 1
            
            
               Kehtestatakse väliruloode ja markiiside tuulekoormusele vastupanu toimivusklassid, mis esitatakse lisas.
            
            
               Artikkel 2
            
            
               Käesolev määrus jõustub kahekümnendal päeval pärast selle avaldamist Euroopa Liidu Teatajas.
            
            
               Käesolev määrus on tervikuna siduv ja vahetult kohaldatav kõikides liikmesriikides.
            
            
               Brüssel, 14.3.2019
            
         
         
            
               
                     Komisjoni nimel
               
               
                     president
                     Jean-Claude JUNCKER
               
            
         
         
            
                  
                     (1)
                  
                        ELT L 88, 4.4.2011, lk 5.
               
               
                  
                     (2)
                  
                        ELT L 88, 4.4.2011, lk 5.
               
            
      
    ---documentbreak--- 
      
         
         
            
               LISA
            
            
            
               Tabel 1
            
            
               Tuulekoormusele vastupanu toimivusklassid selliste väliruloode puhul, mille kangas liigub külgjuhikutes, ja pergolate puhul
            
            
                     
                        Klass
                     
                  
                  
                     
                        0
                     
                  
                  
                     
                        1
                     
                  
                  
                     
                        2
                     
                  
                  
                     
                        3
                     
                  
               
                     
                        Nominaalne tuulesurve pN (N/m²)
                     
                  
                  
                     
                        < 40
                     
                  
                  
                     
                        ≥ 40 – < 70
                     
                  
                  
                     
                        ≥ 70 – < 110
                     
                  
                  
                     
                        ≥ 110 – < 170
                     
                  
               
                     
                        Turvaline tuulesurve pN (N/m²)
                     
                  
                  
                     
                        < 48
                     
                  
                  
                     
                        ≥ 48 – < 84
                     
                  
                  
                     
                        ≥ 84 – < 132
                     
                  
                  
                     
                        ≥ 132 – < 204
                     
                  
               
            
                     
                        Klass
                     
                  
                  
                     
                        4
                     
                  
                  
                     
                        5
                     
                  
                  
                     
                        6
                     
                  
               
                     
                        Nominaalne tuulesurve pN (N/m²)
                     
                  
                  
                     
                        ≥ 170 – < 270
                     
                  
                  
                     
                        ≥ 270 – < 400
                     
                  
                  
                     
                        ≥ 400
                     
                  
               
                     
                        Turvaline tuulesurve pN (N/m²)
                     
                  
                  
                     
                        ≥ 204 – < 324
                     
                  
                  
                     
                        ≥ 324 – < 480
                     
                  
                  
                     
                        ≥ 480
                     
                  
               
            
               Tabel 2
            
            
               Tuulekoormusele vastupanu toimivusklassid käärliigendiga markiiside, lihtmarkiiside, libistatavate kinnitustega markiiside, vertikaalsete markiiside, ruloosarnaste markiiside (markisolette), fassaadikatete, katusemarkiiside, lehtlaruloode ja putukavõrkude puhul
            
            
                     
                        Klass
                     
                  
                  
                     
                        0
                     
                  
                  
                     
                        1
                     
                  
                  
                     
                        2
                     
                  
                  
                     
                        3
                     
                  
               
                     
                        Nominaalne tuulesurve pN (N/m²)
                     
                  
                  
                     
                        < 40
                     
                  
                  
                     
                        ≥ 40 – < 70
                     
                  
                  
                     
                        ≥ 70 – < 110
                     
                  
                  
                     
                        ≥ 110
                     
                  
               
                     
                        Turvaline tuulesurve pN (N/m²)
                     
                  
                  
                     
                        < 48
                     
                  
                  
                     
                        ≥ 48 – < 84
                     
                  
                  
                     
                        ≥ 84 – < 132
                     
                  
                  
                     
                        ≥ 132
                     
                  
               
            
               Tabel 3
            
            
               Tuulekoormusele vastupanu toimivusklassid liigendmarkiiside puhul
            
            
                     
                        Klass
                     
                  
                  
                     
                        0
                     
                  
                  
                     
                        1
                     
                  
                  
                     
                        2
                     
                  
               
                     
                        Nominaalne tuulesurve pN (N/m²)
                     
                  
                  
                     
                        < 40
                     
                  
                  
                     
                        ≥ 40 – < 70
                     
                  
                  
                     
                        ≥ 70
                     
                  
               
                     
                        Turvaline tuulesurve pN (N/m²)
                     
                  
                  
                     
                        < 48
                     
                  
                  
                     
                        ≥ 48 – < 84
                     
                  
                  
                     
                        ≥ 84